Agustín Gómez Pagola

Agustín Gómez Pagola (Errenteria, 1922ko azaroaren 18a - Mosku, 1975eko azaroaren 16a) gipuzkoar politikaria eta futbolaria izan zen.https://sport.jotdown.es/2023/05/10/agustin-gomez-pagola-el-nino-de-rusia-que-volvio-como-espia-del-kgb-a-espana-y-jugo-en-el-atletico-de-madrid/

 Biografia 
1922ko azaroaren 18an, Agustín Gómez Pagola futbolaria jaio zen Errenterian. 1936ko Gerran Sobietar Batasunera bidali zuten umeetako bat izan zen. Moskuko Torpedo futbol-taldean nabarmendu zen, sobietar selekzioan jokatzera iritsiz. 1956ean Madrilgo Atleticok fitxatu zuen, eta erretiratzean, Euskal Herrira itzuli zenean, Euskadiko Alderdi Komunista berregituratzeko lanetan aritu zen.https://www.argia.eus/efemerideen-kanala/agustin-gomez-pagola-futbolaria-jaio-zen-errenterian 

Kirol-gaiak landu zituen Arragoa Euskadiko Alderdi Komunistaren ezkutuko aldizkarian. Polizia frankistak atxilotu eta torturatu egin zuten 1961ean. Ondoren, ihes egitea lortu zuen eta Frantziara joan zen. KGBko agentea ere izan zen garai hartan. 1969. urtean, Carrilloren eurokomunismoarekin ados ez zegoelarik, PCE (VIII-IX. Kongresua) alderdi komunista sobiet-zalea sortu zuen, Eduardo Garcíarekin batera. 1975ean Moskun hil zen.

 Erreferentziak 

 Kanpo estekak 
 :Mitxel Ezkiagak idatzitako erreportaia.

Kategoria:Euskadiko Partidu Komunistako politikariak
Kategoria:Gipuzkoako gizon futbolariak
Kategoria:FC Torpedo Moskuko futbolariak
Kategoria:Atlético de Madrideko futbolariak
Kategoria:Errenteriarrak
Kategoria:Sobietar Batasuneko komunistak
Kategoria:Euskal Herriko frankismoaren erbesteratuak
Kategoria:1952ko Udako Olinpiar Jokoetako futbolariak
Kategoria:Moskun hildakoak
Kategoria:Euskal herritar torturatuak
Kategoria:Sobietar Batasuneko Alderdi Komunistako kideak
Kategoria:Oarsopedia
Kategoria:Herritarron historia